钦定古今图书集成/明伦汇编/官常典/第753卷 > 杨暄 许嗣复 蔡学官
## 钦定古今图书集成/明伦汇编/官常典/第753卷 > 杨暄 许嗣复 蔡学官

按《明外史忠义传》：“暄，高平人，崇祯十三年进士。授渭
南知县。岁大凶，毕力拯救，缉奸人毙杖下，民稍获安。
十六年十月，李自成败孙传庭军，长驱入关，兵备佥
事杨王休降。潼关卫教授许嗣复分守上南门。城破，
持梃斗，詈贼死，妻女被掠，皆自杀，贼遂抵渭南。暄已
擢兵部主事，未行，与学官蔡某者同守。会举人王命”
诰开门迎贼，暄被缚，索印不予，诟骂死。学官亦死之。